39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie

Ďakujem pekne, pán predsedajúci. Takže, vážený pán predsedajúci, kolegyne, kolegovia, dovolím si teda predstaviť tento návrh zákona. No, veľmi jednoducho. Je to zákon, ktorý zdaňuje, teda transakčná daň je zákon, ktorý zdaňuje finančné dýchanie. Zdaňuje jednoducho ten úplný základ fungovania ekonomiky. Je to daň, ktorá v podstate sa vyskytuje tak v Maďarsku, potom ešte vo Venezuele a viac príkladov nejak veľmi nenájdeme. Je to zásadne škodlivá daň, škodí všetkým malým firmám, veľkým firmám, živnostníkom, jednoducho má jediné správne riešenie, aby bola zrušená, a to je teda to, s čím prichádzame aj s kolegami v tomto návrhu zákona. Chceme zrušiť ako celok, transakčnú daň. Ja ale poviem, vlastne trošku sa vrátim do obeda, kedy sa teda rokovalo o návrhu na zmeny v transakčnej dani z dielne SNS, a teda vlastne čo sa tam udialo. Myslím si, že to, že tento zákon, táto transakčná daň je škodlivá, jednoducho dnes to vnímajú a vedia už aj poslanci vládnej koalície. Ja si myslím, že dnes je reálne jeden jediný zástanca transakčnej dane na Slovensku, a to je minister Kamenický. Proste tak to je a dnes už sa za túto daň nepostavia ani koaliční poslanci. To chválim, jednoducho proste to zistenie, že je to zlé sa ako udialo. To, že je to fakt, teda potvrdzujú aj viaceré novelizácie, kde postupne prichádzalo k okresávaniu tejto dane, a teda k vyraďovaniu rôznych subjektov vlastne, ktorí už našťastie túto transakčnú daň neplatia. Áno, sú to kroky správnym smerom, len treba jasne povedať a zopakujem to, že stále je to vlastne len okresávanie niečoho, čo tu nemalo byť, nemá byť a navrhujem, aby tu vôbec nebolo. No, veď už samotné ďalšie okresanie transakčnej dane, ktoré podporíme, teraz zo strany SNS, zasa to isté hovorí, že je to zlé. Dobré je teda to, že i keď tie ambície Andreja Danka sú, teda sa do reality dostanú v menšej miere, ale pres to všetko, aspoň teda už živnostníci SZČO, nebudú platiť transakčnú daň. Je to, toto je fajn. Delí sa to tým, že sa upravuje daňovník, ktorým teda podľa nového, ale už predpokladám, že teda to bude schválené, lebo hovorím, podporíme to aj my, ale ja som presvedčený, že to podporí celé plénum, takže aspoň všetci živnostníci pri tom množstve zlých správ sa teda tejto jednej povinnosti zbavia. Je to fajn v tom, že pamätáme si, najprv museli stáť na okresných úradoch, kde potrebovali teda rôzne potvrdenia o tých svojich živnostiach. Potom proste už stáli zase v radách v bankách, ktoré im otvárali tento transakčný účet, a toto všetko samozrejme stálo peniaze. Stálo to peniaze aj na strane štátu, samozrejme to stálo peniaze aj na strane týchto živnostníkov, no ja to poviem, že, kolegovia, som rád, že ste si uvedomili, že to celé bolo hlúpe a zbytočné a že teda podporíte návrh strany SNS, ktorá teda aspoň toto vyzerá, že pretlačí, že sa to pre živnostníkov zruší. No, zároveň teda stále sú to len malé kroky k tomu, aby sa, aby sa tá situácia zlepšila, tým finálnym riešením by malo byť, malo byť zrušenie celej dane. Stále, prosím, máme dve možnosti. Kolegovia, zajtra budete hlasovať o pozmeňujúcom návrhu, kde navrhujeme zrušenie celej transakčnej dane, zároveň tu bude aj tento návrh, ktorý tiež ju bude rušiť ako celok. Skutočne, fakt ja dovolím si ešte pár slov použiť, vidím, že už ma aj vlastní kolegovia naháňajú, ale proste, že prečo. Každý daňový systém, a to sa asi zhodneme, však to sa snažíte, aby ste čo najviac peňazí vybrali do štátneho rozpočtu. Robíte to jednoducho nesprávnym spôsobom, vymýšľate nové dane, zväčšujete, zvyšujete existujúce dane, vyrábate nové sadzby, zvyšujete odvody, a týmto celým spôsobom vlastne akoby žmýkate už ten suchý pomaranč a stále viacej, viacej chcete od firiem získať. Tá cesta, ale je úplne hovorím, nezmyselná v tom, že len robíte ďalšie sadzby, čo je zozložitenie daňového systému. Robíte, robíte vyššie daňové, alebo teda, pardon, robíte vyššie zdravotné odvody, sociálne odvody, to nie je nič iné, než zvyšovanie zasa odvodového zaťaženia práce. Vyrobili ste nové dane, no to je proste takisto zaťaženie. Celé to má viacero, viacero smutných efektov. Hej, jeden je taký klasický, učebnicový, ktorý sa z tej učebnice už dostal do reality, že zvyšovanie daňovo-odvodového zaťaženia, alebo úplne skrátene, že daní, má za následok zníženie ekonomickej aktivity. No presne to sa stalo. Ekonomika nám stagnuje, v druhom polroku tohto roku máme len 0,4-percentný rast. Porovnajte, prosím, s Českom, ktoré má 2,6-percentný rast v druhom kvartáli. A celý teda ten výsledok je, že ten daňový systém je zložitejší. Takže dane sú vyššie, to vám berie peniaze od zníženej ekonomickej aktivity. Dane sú zložitejšie, to zasa proste zvyšuje vôbec mieru daňových podvodov, mieru optimalizácie, mieru toho ako tie firmy chcú unikať vlastne z tej daňovej povinnosti, a to sa teraz kľudne bavme, že legálne, alebo aj nelegálne, ale ten výsledok je, že zasa vyberiete menej ako ste si predsavzali. Aj samotná transakčná daň od prvého dňa kedy bola zavedená. Od prvého dňa ten jej výber postupne klesá. Prečo? Pretože postupne sa tam pridávali novelizácie, ktoré vyraďovali rôzne, rôzne subjekty, hovorím za mňa dobre, a takisto aj to, že tie firmy hľadali cesty, hľadali cesty ako tomu uniknúť. Keď mali, ja neviem, 2-päťtisícové faktúry, dobre, dajme 4-päťtisícové faktúry, tak z toho spravili vlastne jednu 20-tisícovú a zaplatili podstatne menšiu sadzbu, lebo teda tá sa vzťahuje do 10 tisíc, takto. Ďalej vám firmy unikajú do hotovostného systému. To je úplne legálne proste, áno firmy, firmy vystavia bloček, alebo teda ktokoľvek vystaví blok, ten je normálne zaplatený, ale teda v hotovosti, hej. A proste firmy potom následne svojím dodávateľom platia v hotovosti, tak sa napr. vyhnú transakčnej dani. Čiže vy ste vymysleli zasa kopu ďalších prekážok, hej, pre tie firmy, a tie samozrejme robia všetko pre to, aby nezaplatili v tejto drakonickej dobe a drakonických sadzbách, čo najviac, tak hľadajú cestu ako uniknúť. Čiže jedna vec je, strácate takto, no ale druhá vec je tá, že odtiaľ je len kúsok, keď už chcete po zákazníkovi, aby zaplatil v hotovosti, aby ste mu napr. nedali blok, hej. A tam už sú potom aj ďalšie, ďalšie reálne úniky a na toto chcem poukázať a nič z toho som nenašiel v konsolidačnom balíčku. Keby ste vyberali, kolegovia, dane, keby ste vyberali dane aspoň na úrovni priemeru Európskej únie, tak približne 1,2 mld. eur ročne by bol vyšší daňový výber pri rovnakých sadzbách. Proste jednoducho vybralo by sa viac, pretože by sa teda, bolo menej daňových únikov, 1,2 mld., pritom, aby sme boli priemer Únie, to je podľa mňa dosiahnuteľné, však hádam by sme mohli byť aspoň priemerní. No a teraz , keby sa toto podarilo, tak napr. tých možno 500 mil., možno 450 mil., uvidíme koľko bude ten výber transakčnej dane, tak tú by ste mohli v pohode zrušiť. K tomu by ste mohli zrušiť zvýšenie zdravotných odvodov, čo je ďalších 360 mil. K tomu by ste mohli kľudne zrušiť všetko zvýšenie sociálnych odvodov pre živnostníkov, špeciálne pre malých živnostníkov a ešte stále proste by to bolo úplne, úplne ako by ziskové, hej. 1,2 mld. z 1,4-miliardovej tohtoročnej konsolidácie, ktorú ste si tu v piatok schválili, by sa dalo vyriešiť tým, keby štát lepšie vyberal dane. Nikomu by tým neublížil, len by sa lepšie vybrali dane. Práve naopak, poctivým podnikateľom, ktorí tie dane platia, proste vydávajú bločky, riešia si svoje daňové povinnosti. Ich nevýhodu by ste znížili, pretože jednoducho by ste prinútili daňových podvodníkov proste, aby platili. Čiže by ste ešte dokonca aj zlepšili podnikateľské prostredie na Slovensku. Toto je, toto je cesta, ja to hovorím práve preto, aby to nebolo, že len navrhujem, že sem príde Viskupič a chce zrušiť celý zákon, a teraz nepovie ako by sa to dalo nahradiť. Takto === ...podvodníkov proste, aby platili. Čiže by ste ešte dokonca aj zlepšili podnikateľské prostredie na Slovensku. Toto je, toto je cesta, ja to hovorím práve preto, aby to nebolo, že len navrhujem, že sem príde Viskupič a chce zrušiť celý zákon a teraz nepovie ako by sa to dalo nahradiť. Takto by sa to dalo nahradiť. V tých dvadsiatich dvoch konsolidačných opatreniach nebolo ani jedno, ani jedno, ani čiarka, ktorá by išla ku zlepšovaniu výberu nejakými formami. A bolo tam milión slov na to, aby sa ten výber ešte zhoršil, pretože to celé robíte zložitejšie, výnimkovatejšie, proste s vyššími sadzbami, s väčšou mierou podvádzania alebo obchádzania. Toto, toto všetko proste ide oproti. Aby som bol férový, je tam jeden bod, ktorý hovorí o tom, že chce dať Ministerstvo financií daňovú, nazvime amnestiu, alebo generálny pardon, kde teda dáva priestor bez úrokov a teda poplatkov zaplatiť si svoju daňovú povinnosť. Ale to nie je zlepšovanie výberu, proste to je jednoducho, to je skôr len ukázanie, že ako zúfalo tie dane sa vyberajú, ako zúfalo sa dane vyberajú. Proste jednoducho to nie je cesta. Čiže nie sú opatrenia, ktoré by, ktoré by pomáhali ekonomike. To sa už nebavme o tom, že je iks rôznych vecí, ktoré by ste mali urobiť, aby sa ekonomika práve že stala aktívnejšou, hej, aby sa oplatilo podnikať, aby bolo menej byrokracie, menej administratívy. Len to sú všetko veci, ktoré sa nedajú spraviť zo dňa na deň zmenením jedného čísla v nejakom zákone. To sú všetko veci, ktoré jednoducho trvajú a ktoré by chceli svoj čas. No, napriek tomu akokoľvek, a ešte teda tá ďalšia vec, to ďalšie riešenie poviem a to je to, že štát by konečne mal začať šetriť na sebe. Skutočne, že dva roky štát neušetril, neušetril nič. Výdavky aj v roku 24 boli vyššie oproti tým, ktoré boli v 23-tom. Aj v roku 25, aj tohtoročné výdavky sú vyššie ako v 24-tom. Ja sa tu stavím, ja sa tu stavím, že keď sem o pár týždňov príde minister s rozpočtom na 2026, tak tá suma tých výdavkov bude opäť vyššia ako v roku 25, ako v tomto roku. S tým, že ale tu rozprávate, že štát ide ušetriť na sebe bájnych 1,3 miliardy. Ale tak jak Columbovu ženu, ani tie konkrétnosti k tomu zatiaľ nikto nevidel. A ja ešte raz poviem, ani neuvidí, pretože tie výdavky budú zasa vyššie. Jednoducho takto to, takto to celé robíte od desiatich k piatim a potom treba vyrábať nové, nové dane. Čiže ešte raz. Je tu návrh zákona, ktorý an block ruší komplet celú transakčnú daň bez náhrady a je to niečo, čo ani nechcem povedať, že je to akoby reforma alebo niečo. Nie je to reforma, pretože bez tej transakčnej dane ešte tá celá ekonomika fungovala. Už vtedy boli problémy, len vy ste touto daňou vyrobili kopu ďalších problémov, hej. Ale dobre, bolo by to aspoň to, že by sa aspoň, aspoň niečo vrátilo na pôvodnú znesiteľnú úroveň. Kolegyne, kolegovia, všetkých samozrejme, hlavne koaličných kolegov, ale samozrejme aj opozičných žiadam, prosím, o podporu tohto návrhu zákona. Je to niečo čo zlepší podnikateľské prostredie. To máme inak potvrdené aj z Ministerstva hospodárstva. Taký papier mi prišiel. Je to niečo čo zlepší fakt pozíciu slovenských podnikateľov voči okoliu, voči zahraničiu. Je to niečo čo dá šancu, aby tie ceny nemuseli zvyšovať, aby nemuseli odchádzať ľudia nakupovať proste nákupnou turistikou do zahraničia. Áno, aj toto je kvapka v mori pri tom všetkom čo ste naplánovali pre budúci rok, hej. Toto vie ušetriť proste podnikateľom možno tých 400-450 miliónov. Vy ste im už medzitým vyrobili ďalšiu kopu povinností za 1,4 miliardy. No ale aspoň, aspoň niečo, hej. Jedným zákonom sa nedá vyriešiť všetky problémy celého sveta, ale jeden veľký problém sa týmto zákonom vyriešiť dá. Kolegyne, kolegovia, stačí stlačiť to správne tlačítko a pomôcť takto aj vašim voličom. Aj vás volia, predpokladám, aj nejakí podnikatelia, aj nejakí tvorcovia hodnôt. Ďakujem pekne za pozornosť.